Ego Erardus, dominus Chacennaii, notum facio quod, laudante Mathilde uxore mea, dedi in eleemosynam et concessi domui de Moris, et duabus ejus grangiis de Fraxino et de Spina omne usuarium in pasturis omnium animalium in tota terra mea, et omne usuarium in aquis et in silvis, absque donare et vendere, et excorticare quercum stantem. Laudavi etiam et concessi ut prefata domus de Moris de casamentis meis acquirat quantum poterit, et libere ab iis qui casamenta tenent, quod acquisierit recipiat. Laudavi etiam eleemosynam patris mei, quam fecit ecclesie eidem de terra de Cherrevi, que dicitur Francaterra. Actum anno Domini MºCºLXXXºIIº.